# OBČINA PREVALJE

# Trg 2/a, 2391 Prevalje

**OBČINSKI SVET OBČINE PREVALJE**

Številka:

Datum: 20.1.2021

# OBVEZNA RAZLAGA ODLOKA O OBČINSKEM PROSTORSKEM NARTU OBČINE PREVALJE

**I. UVOD**

|  |  |
| --- | --- |
| **Predlagatelj:** |  Župan  |

|  |  |
| --- | --- |
| **Način sprejemanja:** |  97. člen Poslovnika Občinskega sveta Občine Prevalje določa, da občinski svet sprejema obvezno razlago po določbah tega poslovnika, ki veljajo za **skrajšan postopek** za sprejem odloka. |

|  |  |
| --- | --- |
| **II. OBRAZLOŽITEV:****PREDLOG SKLEPOV:** | Obrazložitev je v nadaljevanju tega dokumenta. **SKLEP:****Občinski svet Občine Prevalje sprejme Obvezno razlago Odloka o občinskem prostorskem načrtu Občine Prevalje V PRVI OBRAVNAVI.****SKLEP****Občinski svet Občine Prevalje sprejme Obvezno razlago Odloka o občinskem prostorskem načrtu Občine Prevalje.****Obvezna razlaga se objavi v Uradnem glasilu slovenskih občin.** |
|  |  |

 Župan Občine Prevalje:

 dr. Matic TASIČ

**III. BESEDILO**

Na podlagi 17. člena Statuta Občine Prevalje (Uradno glasilo slovenskih občin, št. 18/06, 19/06-popr, 34/07, 15/10, 12/13(I), 12/13(II)) je Občinski svet Občine Prevalje na . redni seji, dne sprejel

O B V E Z N O   R A Z L A G O
Odloka o občinskem prostorskem načrtu Občine Prevalje

1.

Sprejme se obvezna razlaga 5. točke 59. člena Občinskega prostorskega načrta občine Prevalje (OPN, Uradno glasilo slovenskih občin št. 36/2015, 71/2015), ki se nanaša na pojem varovalne ograje, ki se glasi:

Varovalne ograje (vključno s protihrupnimi ograjami), so ograje višine od 1,8 m do 2,5 m, in so namenjene fizičnemu varovanju industrijskih in poslovnih objektov, javnih cest, železnic, žičnic, smučišč, javnih športnih in otroških igrišč, javnih parkovnih površin in vojaških objektov. Dopustno višino varovalnih ograj (vključno s protihrupnimi ograjami) v varovalnem pasu prometne infrastrukture določi upravljavec le te.

2.

Sprejme se obvezna razlaga 2. točke Drugih meril in pogojev za območje ZS, 113. člena Občinskega prostorskega načrta občine Prevalje (OPN, Uradno glasilo slovenskih občin št. 36/2015, 71/2015), ki se glasi:

Med ureditve, objekte in naprave, ki so smiselno usklajene z ureditvami sosednjih območij (2. točka Drugih meril in pogojev za območje ZS – površine za oddih, rekreacijo in šport ter preživljanju prostega časa na prostem) se šteje tudi gradnja športnih objektov (CC SI 12650), če njihova zazidana površina na območju ZS ne presega 25 % zazidane površine celotnega objekta, pri čemer se za celotni objekt uporabljalo podrobna merila in pogoji, kot so določeni v enoti urejanja prostora, kjer se nahaja pretežni del športnega objekta.

3.

Obvezna razlaga je sestavni del Odloka o občinskem prostorskem načrtu Občine Prevalje.

4.

Obvezna razlaga se objavi v Uradnem glasilu slovenskih občin in začne veljati naslednji dan po objavi.

Prevalje, dne

Župan Občine Prevalje

 dr. Matic Tasič

OBRAZLOŽITEV

Občina Prevalje je v letu 2015 sprejela Občinski prostorski načrt Občine Prevalje (OPN, Uradno glasilo slovenskih občin št. 36/2015, 71/2015). Pri ugotavljanju skladnosti posegov z OPN se je izkazalo, da posamezna določila OPN v sedanji obliki niso dovolj jasna oz. omogočajo različne razlage.

Zato se predlaga sprejem obvezne razlage 5. točke 59. člena in 2. Točke Drugih meril in pogojev za območje ZS, 113. člena OPN s katero bi se določila jasna pravna podlaga za izvajanje posegov v prostor in sicer:

1. OPN Občine Prevalje v 5. točki 59. člena določa pogoje, ki se nanašajo na gradnjo ograj. Med drugim je določen tudi pogoj, da dopustna višina ograj, razen za varovalne ograje, lahko znaša največ 1,8 m. Glede na dejstvo, da OPN nima posebnih določil, ki pojasnjujejo katera vrsta ograj se lahko šteje za varovalne ograje, je potrebno sprejeti obvezno razlago pojma varovalne ograje. Z obvezno razlago se pojasni, da varovalne ograje (vključno s protihrupnimi ograjami), predstavljajo ograje višine od 1,8 m do 2,5 m, katere so namenjene fizičnemu varovanju industrijskih in poslovnih objektov, javnih cest, železnic, žičnic, smučišč, javnih športnih in otroških igrišč, javnih parkovnih površin in vojaških objektov. Dopustno višino varovalih ograj (vključno s protihrupnimi ograjami) v varovalnem pasu prometne infrastrukture določi upravljavec le te.
2. OPN Občine Prevalje v 2. točki Drugih meril in pogojev za območje ZS, 113. člena določil pogoj, da morajo biti ureditve, objekti, naprave, ograje po celotnem kompleksu (na območju ZS) obvezno oblikovno poenotene in smiselno usklajene z ureditvami sosednjih območjih. Glede na dejstvo, da OPN nima posebnih določil, ki pojasnjujejo katere vrste posegov in na kakšen način morajo biti smiselno usklajene z ureditvami sosednjih območij, je potrebno sprejeti obvezno razlago navedenih določil. Z obvezno razlago se pojasni, da med ureditve, objekte in naprave, ki so smiselno usklajeni z ureditvami sosednjih območij (2. točka Drugih meril in pogojev za območje ZS – površine za oddih, rekreacijo in šport ter preživljanju prostega časa na prostem) se šteje tudi gradnja športnih objektov (CC SI 12650), če njihova zazidana površina na območju ZS ne presega 25 % zazidane površine celotnega objekta, pri čemer se za celotni objekt uporabljalo podrobna merila in pogoji, kot so določeni v enoti urejanja prostora, kjer se nahaja pretežni del športnega objekta.